49. schôdza NR SR - 6.deň - B. popoludní
Dátum: 2026-04-22
Poslanec: Hargaš, Ján 
Druh vystúpenia: Vystúpenie v rozprave

Vystúpil v písomnej rozprave a ukončil som to takým zvolaním, že viac k tomu už nemám, čo dodať a hold, uvedomil som si, že ešte mám. Lebo som zabudol na jednu vec, ktorú som mal v poznámkach, ale preskočil som ju. Ja si myslím, že ešte, ešte, ešte zopár vecí, zopár vecí k tomu treba dať. Prvá vec je, že kto to predkladá a prečo? Lebo aj to je podľa mňa relevantné, že aj o tom sa treba rozprávať. Hej? Predkladá to koalícia, ktorá preukázateľne bola nachytaná pomocou katastra a boli preukázané väzby na kadejakých ľudí, ktorí nadobudli kadejaké majetky, či už za dotácie alebo zo štátnych zdrojov. Jednoducho pre vás ten kataster naozaj nie je príjemný. To, že je dnes taký verejný a že sa k nemu tak ľahko dá dostať. A ja vás vyzývam, že tak povedzte, že kto v Progresívnom Slovensku má v katastri nejaké nevysvetliteľné majetky alebo nejaké divné prepojenia alebo neviem čo. Kľudne povedzte. Čiže aj o tom to je, že prečo a kto predkladá tento, tento zákon. Druhá vec, ktorú som chcel povedať, je to, čo vy argumentujete, že teda chcete zabrániť zneužívaniu katastra na podvody. Ja som to aj vo faktickej vysvetľoval a poviem to aj tu a dúfam, že teraz nenavádzam nikoho na nejaký trestný čin alebo niečo, ale ja som to hovoril aj pani Špánik, riaditeľke katastra. Vy vlastne chcete spraviť to, že ku menu a priezvisku a prípadne ďalším údajom už za poplatok sa dostane človek len, keď sa prihlási do svojho konta, že si bude musieť vytvoriť nejaké konto. A to konto si vytvorí na základe elektronického občianskeho preukazu alebo na základe rodného čísla. Hej? A tým chcete vlastne zabezpečiť, že keď tam budú nejakí podvodníci, ktorí klikajú kade-tade, tak budete vedieť ich identitu, že kto tí podvodníci sú. A ja vám hovorím, že nebudete, pretože rodné čísla sa dneska legálnym spôsobom dajú získať, dajú sa nájsť. Stačí si pozrieť do zbierky listín pod obchodným registrom. Tam sú reálne rodné čísla ľudí, ktorí sú v listinách spojených s obchodnými spoločnosťami a je to legálny a právny stav takýto aktuálne. Čiže, keď niekto naozaj chce robiť podvody, tak si získa nejaké rodné číslo. Na to rodné číslo si založí účet. Pod tým účtom bude lustrovať neviem čo a pod tým, pod tým rodným číslom spraví nejaký, nejaký podvod. Takže vlastne ničomu ste, ničomu ste nezabránili, ničomu ste nepredišli a preto som vám navrhoval alternatívne spôsoby, akým sa dá dosiahnuť ten legitímny cieľ, ochrana ľudí pred podvodmi, aj iným spôsobom ako, ako takýmto, takýmto zneprístupnením, zneprístupnením katastra. Naozaj je to riešenie, ktoré nie je riešením. Naozaj nič s tým nevyriešite. Keď niekto chce robiť podvody, bude tie podvody robiť aj po tejto zmene, pretože jediné, čo mu bude stačiť, je nejaké rodné číslo. Na to si založí účet, na to rodné číslo, nebude to jeho rodné číslo a v mene toho človeka tam bude lustrovať kade-tade. A toto vlastne nie je žiadnym spôsobom ošetrené naozaj v tej, v tomto, v tomto zákone. Takže ničomu tým nepomôžete. Naozaj sofistikovaní podvodníci budú robiť podvody aj ďalej. Takže celá, celá argumentácia, prečo to podľa vás potrebujeme, týmto padá. No a posledná poznámka, ktorú som chcel spraviť, je poznámka týkajúca sa toho, že teraz sme v prvom čítaní, v prvom čítaní hlasujeme o tom, že či má zmysel o takomto niečom sa rozprávať a baviť sa ďalej v druhom čítaní, že či to naozaj je dôležitá vec. A ja si naozaj myslím, úprimne si myslím, že v tejto krajine v tomto momente máme kopec iných dôležitejších vecí ako to, či kataster je alebo nie je verejne prístupný a či potrebujeme nejaké registrované kontá, neviem čo. Naozaj si myslím a myslím si, že si to myslia aj ľudia na Slovensku, že dnes majú úplne iné problémy ako toto. Dnes by sme mali riešiť, ako naštartujeme ekonomiku. Dnes by sme mali riešiť, ako zabezpečíme, že ľuďom budú rásť platy a nie im klesať. Mali by sme zabezpečiť zníženie daňového zaťaženia a nie zvyšovanie. A vy týmto zákonom idete presne opačným smerom. Čiže aj preto budeme proti, lebo podľa nás toto nie je teraz priorita pre túto krajinu. Vy skutočne týmto zákonom opäť zaťažíte ľudí na Slovensku finančne. Sami to priznávate v dôvodovej správe, že vďaka tomuto zákonu príjmy verejnej správy, príjmy štátu porastú približne o päť až šesť miliónov ročne v najbližších troch rokoch. Sami to priznávate v tej dôvodovej správe. Čiže nejdete týmto zákonom uľahčiť ľuďom život a uľahčiť ich peňaženkám. Vy sami priznávate, že od ľudí idete vybrať päť až šesť miliónov viac každý jeden rok v najbližších troch rokoch. A ja si myslím, že mali by sme riešiť presne opačné veci. Nie ako od ľudí vybrať viac peňazí, ale ako naštartovať ekonomiku, aby ľudia mali viac peňazí. Za pozornosť.